
EVELYN WEVER-CROES 


GOBIERNO DI ARUBA TA FELICITA 


PARLAMENTARIO BERLIS Y FRACCION DI 
MEP CU MOCION ENTREGA 


Cu e ley pa ningun politico corupto of sospecha di 
corupcion por bira parlamentario 


Aull 


Diamars, durante 


2022, 
Parlamentario Marco Berlis a entrega un mocion pa Parlamento 
concipia un ley di iniciativa cu lo percura pa salbaguardia e 
imagen di Parlamento. A base di principionan di Integridad, 
Gobierno di Aruba ta elogia e iniciativa aki y ta haya aprobacion 
total mirando tambe cu Parlamentarionan ta figuranan den nos 
comunidad cu mester ta un ehempel pa pueblo. 


tratamento di Presupuesto 


Nota un secreto cu den Parlamento actualmente, tin un miembro 
cu ta acusa di diferente actonan penal entre otro, manera 
describi pa Ministerio Publico, soborno (omkoping), abuso 
di cargo (ambtsmisbruik), labamento di placa (witwassen) y 
participacion na un organizacion criminal (deelname aan een 
criminele organisatie). 


Mirando cu actualmente, no tin un ley ancra pa evita un politico 
cu ta sospechoso di actonan penal asina bira parlamentario, ta 
keda un berguensa grandi pa nos pais y tambe pa nos nomber 
internacionalmente wordo mancha cu un representante cu ta 


Fractie Y 

MOCION 


wordo acusa di corupcion, cu por cierto ta wordo considera e 
acto di corupcion mas grandi di nos pais. 

Gobierno di Aruba ta felicita Parlamentario Berlis y 
Parlamentarionan cu ta para na banda di Integridad mustrando 
asina cu Integridad no solamente mester wordo menciona sino 
practica. Cu e aprobacion di mavoria den Parlamento, pronto 
esaki lo ta ancra den lev pa asina ningun politico corupto of 
sospecha di corupcion por drenta Parlamento pa representa 
un pueblo digno di wordo respeta. 

Carolina Thiel - Span Presidente di Fundacion Autismo Aruba: 


TL JA 


PIREA, U PA 


Presidente di Fundacion Autismo Aruba (FAA) sra. Carolina 
Thiel - Span a duna un speech na e ocasion di celebracion 
di Dia Mundial di Conscientisacion di Autismo cu a tuma luga 
dilanti di Bestuurskantoor dia 2 di april. Ya pa diferente aña 
Gobierno di Aruba ta tene e anochi di conscientisacion aki 
“Light it up Blue”, pa trece conscientisacion riba e tema di 
autismo. 


Sra. Thiel - Span a inicia dunando un splicacion corto di locual 
cu autismo conoci como “Autism Spectrum Disorder” ta encera. 
Importante pa tene cuenta cu ne ta e palabra spectrum cu ta 
indica cu tur persona cu autismo ta diferente y cu cada persona 
autista tin nan mesun necesidadnan, metanan, potencialnan y 
locual cu nan mester pa logra esakinan. 


Pa Fundacion Autismo Aruba inclusion ta hopi importante. Cu 
hende por participa den tur area di comunidad sin laga afo 
habilidad, ‘background’, necesidad, rasa of genero. “Esaki 


kiermen cu personanan por participa den tur cos manera sport, 
educacion, actividadnan social y te hasta yega na posicion di 
ta lider di Pais Aruba, manera un Minister”. 


IEKERI FE 


Sra. Thiel- Span a sigui splica cu un cultura inclusivo ta brinda 
oportunidad na personanan cu no ta sinti nan mes inclui, pa 
nan ta parti di nos comunidad, laga nan sinti respeta y balora. 
Ademas, e ta duna comunidad e oportunidad pa biba miho 
teniendo bienestar di tur hende den consideradcion cual ta 
hiba comunidad henter dilanti. 

Concluyendo sra. Thiel - Span a presenta un frase inspirativo y 
bunita pa tur esnan cu di un manera of otro ta uni den e lucha: 
“You have to act as if it were possible to radically transform 
the world and you have to do it all the time”. Pues aunke cu 
cos por mustra di ta duro, mester sigui scoge pa esaki, cual 
na su turno lo causa e efecto di motivacion cerca otro hende, 
pa nan tambe haci esaki. “Ta encurasha un y tur pa sigui cu e 
lucha positivo, sigui pusha pa igualdad y pa un y tur sinti como 
miembro aprecia den comunidad”, sra. Thiel - Span a termina 
bisando. 


Prome Minsiter Evelyn Wever-Croes, den nomber di Gobierno 
di Aruba ta gradici Fundacion Autismo Aruba pa un biaha mas 
brinda cooperacion na e evento special aki na unda tur afia 
riba e fecha di importante aki, nos ta uni pa conscientisa y pa 
ta consciente cu personanan cu autismo ta ciudadanonan di 
nos pais cu por y ta aporta na crecemento y bienestar di nos 
sociedad. Inclusion ta haci esaki posibel. 

t XIOMARA MADURO 


E PRESUPUESTO ALTERNATIVO PRESENTA 
PA OPOSICION TA UN STUNT POLITICO 


Durante e tratamento di Presupuesto 2022 oposicion lidera 
pa fraccion di AVP a presenta un presupuesto alternativa. Ora 
repasa e presupuesto alternativa ta bira bisto cu esaki no a 
wordo traha cu seriedad y ta djies un stunt politico. 


TEXTO SIN CIFRA 

Un presupuesto alternativo mester indica con otro e presupuesto 
presenta pa Gobierno mester ta hinca den otro, unda cu den 
cifra ta mustra e cambionan y ta mustra e alternativa. Den 
e presupuesto alternativa presenta pa oposicion lidera pa 
fraccion di AVP ta un splicacion politico tin y no tin nada di 
cambio den cifra di e presupuesto presenta pa Gobierno. Ta 
bisa por ehempel, cu Gobierno mester bay ehecuta BVP pa 
baha gasto, pero no ta specifica na cual ministerio mester 
corta gasto y tampoco ta menciona cuanto mester corta. Ta 
just bisa Gobierno bay haci algo, pero den un presupuesto bo 
no por djies bisa algo, bo mester cuantifica locual bo kier haci 
den cifra. Ta un falta di seriedad di oposicion lidera pa fraccion 
di AVP pa presenta un presupuesto sin cifra. 


NO A TENE CUENTA CU REGLA DI 
PRESUPUESTARIO 

Den un presupuesto bo mester tene cuenta cu regla di 
disciplina di presupuestario (begrotingsregels) y den e texto di 
e presupuesto alternativa no tin nada di esaki. Banda di esaki, 
segun ley presupuestario, Raad van Advies y CAFT mester 
tira bista riba e presupuesto. Pa e cambionan proponi ta cita 
e consehonan di e dos instancianan aki, pero sin indica con e 
cambio proponi ta cuantifica den cifra, e instancianan aki, sigur 
CAFT cu tin cu duna su opinion riba e presupuesto aproba, 
no lo por haci esaki. Pesey e intencion di oposicion lidera pa 
fraccion di AVP no por ta serio, si nan ta pretende di entrega 
un presupuesto alternativa sin duna debido respet na e rol di 
conseho di Ràad van Advies y CAFT. 


DISCIPLINA 


NO TIN CIFRA MULTI-ANUAL 

Ademas den e presupuesto di Pais Aruba mester duna un bista 
multi-anual (meerjarenbegroting) pa wak ki efecto financiero e 
cambionan proponi tin riba e cuadro financiero pa e proximo 


mendeme nt no.1 

ALTERNATIEVE BEGROTING 


añanan. E cifranan aki tampoco ta den e presupuesto alternativa 
presenta pa oposicion lidera pa fraccion di AVP, locual ta bolbe 
mustra cu e intencion pa presenta un presupuesto alternativo 
no ta serio. 


DJIES UN STUNT POLITICO 

E hecho cu ta presenta un presupuesto alternativa sin cifra, 
sin tene cuenta cu regla di disciplina presupuestario y sin 
cifra multi-anual, ta djies algun punto importante pakico e 
presupuesto alternativa presenta pa oposicion lidera pa AVP 
no ta un alternativa serio, sino djies un stunt politico. Ta di 
lamenta e falta di seriedad cu e oposicion lidera pa fraccion di 
AVP ta atende cu e ley mas importante di Pais Aruba. 

Discurso di Minister di Finansa y Cultura na ocasion di 
Arte di Palabra 2022 


E HOBENNAN AKI PA MEDIO DI NAN OBRA 
TA LAGA NOS EXPERIENCIA E BUNITESA DI 
PALABRANAN DEN NOS DUSHI PAPIAMENTO 


Ban sigui nan ehempel aprecia, amplia conocimiento y haci uzo 
corecto di nos idioma 


Diasabra a tuma luga e 14 edicion di ‘Arte di Palabra’. Un 
competencia cu ta stimula hobennan pa medio di poesia of 
cuenta cortico pa haci bon uzo di nos dushi idioma Papiamento 
y enrikese conocemento di nos idioma. 

Un total di 18 hoben participante talentoso, creativo y yen di 
curashi y pasion a presenta enta 21 obra di nan creatividad 
literario y expresa nan talento, respet y amor pa nos dushi 
Papiamento. Cada obra ta inspira cu palabranan bon escohi 
den nos idioma materno Papiamento. Hobennan cu ta aprecia 
nos idioma y ta promove bon uzo di Papiamento bou di nos 
hobennan. 


Minister di Cultura a trece dilanti cu e hobennan aki pa medio di 
nan obra ta laga nos experiencia e bunitesa di palabranan den 
nos dushi Papiamento. Pa nos sigui ehempel di e hobennan 
aki, ban crea aprecio pa nos idioma Papiamento, sigui motiva 
otro pa conoce nos idioma materno miho y haci uzo corecto 
di nos idioma. Pa asina nos por comunica miho, pa por duna 
Papiamento e balor cu e merece y tambe pa nos balora nos 
patrimonio y cultura. Nos idioma ta responsabilidad di nos tur. 


Minister di Cultura a desea e 18 hoben participantenan hopi 
exito y ta yama nan danki pa participa y asina haci e di 14 
edicion aki di Arte di Palabra un exito. Un danki tambe na tur 
mayor y docentenan cu a brinda ayudo na e hobennan y na tur 
presente pa nan presencia na e actividad importante aki. 


Ademas a gradici Departamento di Cultura y Comision di Arte di 


Palabra pa e bunita evento aki pa asina nos por sigui conserva 
y practica bon uzo di nos idioma bou di nos hubentud. Danki 
tambe na e miembronan di hurado, pa e cooperacion. 


E mandatario a termina pidiendo pa apoya nos hobennan cu 
ta duna honor na nos idioma Papiamento, nos idioma cu nos 
ta orguyoso di dje, nos simbolo nacional. 

Nos idioma cu ta carga pensamento y experiencia door di 
comparti nos identidad y cultura, pasobra Cultura bo tin cu 
bib’e. 

Discurso di Minister Xiomara Maduro di Finansa y Cultura: 


Manifestacion Cultural Himno y Bandera 2022 


“BAN SIGUI SEMBRA RESPET, BAN 
DUNA RESPET NA NOS ‘DIA DI 
HIMNO Y BANDERA” 


Tabata un honor y alegria pa e mandatario di Finansa y 
Cultura dirigi algun palabra riba e anochi special aki, mas aun 
cu por celebra atrobe despues di dos afia atrobe e evento di 
Manifestacion Cultural manera ta custumber, mevmev di e 
calor di nos pueblo Arubiano y nos invitadonan cu a bini di 
exterior, cual ela gradici e invitadonan pa nan presencia. 


“Chikito y simpel bo por ta, pero si respeta', ta un frase di 
nos Himno Aruba Dushi Tera, cu nos tres baluartenan Padu 
Lampe, Rufo Wever y Hubert (Lio) Booi, tur tres den feliz 
memoria a compone. Un frase cu e mandatario a escoge pa 
inicia su discurso y pa corda cada Arubiano riba e importancia 
di brinda Respet. 


Nos Pais Aruba, chikito den tamafio, pero cu a demostra 
atrabes di su historia cu e ta wordo Respeta. Ta danki na e 
curashi, perseverancia y determinacion di nos Libertador 
Gilberto Francois Betico Croes, a logra locual nos pueblo 
tabata anhela, un Aruba autonomo den Reino Hulandes cu su 
propio simbolonan di identidad. Nos propio bandera cu e afia 
aki a haci 46 afia cu ela bay laira pa prome bes y nos propio 
Himno. Aruba a bira un pais liber riba tereno monetario cu su 
propio florin y su propio Banco Central. E lucha di nos Pais 
pa Status Aparte cu hopi no a kere cu nos por a logra, a bira 
realidad dia 1 di januari 1986, danki na nos estadista Betico 
Croes cu a sa di uni nos pueblo y Aruba a wordo Respeta pa 
su gran logro constitucional. 


Minister Maduro a sigui trece dilanti cu nos pais Aruba ta wordo 
Respeta tambe pa e determinacion, e curashi cu a tuma na 
momento cu Lago a cera, pa crea y desaroya un otro pilar di 
economia, nos Turismo. Un vision cu a resulta exitoso y cu ta 
nos unico pilar economico cu actualmente ta recuperando bek. 
Recientemente Aruba a ricibi hopi elogio di organisacionnan 
internacionalmente renombra manera IMF y companianan di 
rating riba e forma con gobierno di Aruba a maneha e situacion 
di e pandemia COVID 19. Un pandemia cu nos ningun tabata 
prepara p’e y no tabata tin un manual cu instruccion pa sa con 
pa atende. 


Minister Xiomara Maduro den su discurso ta acentua cu bou 
di un liderazgo firme di nos Minister President sra. Evelyn 
Wever-Croes, a sa di a tuma medidanan necesario y na tempo 
na bienestar di Pais Aruba. Cu e trabou duro di expertonan 
riba varios tereno y un bon comportacion di nos pueblo, poco 
poco nos Pais ta recuperando di e sla fuerte cu nos a haya 
economicamente y financieramente. Aruba tabata un ‘trend 
setter’ den varios aspecto di e maneho di Covid19 v ta wordo 
Respeta internacionalmente pa esaki. Esakinan ta djis algun 
ehempel den historia con nos Pais Aruba apesar di ta chikito 
na tamafio ta wordo Respeta. 


E afia aki laga nos concentra riba e palabra ‘Respet’. Ban 
brinda Respet na nos mes pa asina nos por Respeta otro y 
Respeta nos Pais Aruba. Ta ora bo Respeta bo mes, bo por 
brinda Respet na otro. Tin un dicho cu ta bisa ‘No haci cu otro, 
locual bo no kier pa otro haci cu bo’. Respeta nos mayornan, 
Respeta nos yiunan, Respeta nos hende grandi, Respeta 
nos norma y balornan, laga nos crea a base di Respet, 
ciudadanonan consciente cu bon conducta y pa ta un ehempel 
pa nos yiunan y nos futuro generacionnan. Brinda Respet na 
nos autoridadnan, nos institutonan y nos mandatarionan tabata 
palabranan di Minister Maduro. 


Ban Respeta nos cultura y nos herencia cultural. Respeta nos 
simbolonan nacional di identidad, nos Himno y Bandera y nos 
idioma. Respeta nos naturalesa, nos medio ambiente. Respeta 
tur hende rond di nos, apesar di diferencia di opinion, interes, 
rasa of religion. Ban inculca un sentimento di respet den cada 
un di nos y laga esaki keda biba henter aña den nos. 


Minister di Finansa y Cultura den su discurso tambe a haci 
un vamada pa laga nos sifia di ta mas tolerante pa esun cu 
no tin mesun pensamento of interes cu nos. Laga nos ta 
mas inclusivo y no exclui un otro paso e ta diferente. Corda 
semper cu bo actitud ta refleha ken bo ta, e ta un refleho con 
bo comunidad ta y con bo Pais ta. Cada bes cu nos actua cu 
Respet nos ta crea y aporta na un miho Aruba, pa nos mes, 
pa nos yiunan y nos futuro generacion. Nos pueblo ta conoci 
pa nos cordialidad y ta esaki ta e deseo di e mandatario pa 
nos trata otro cu Respet. Ban demostra cu tur Arubiano y tur 
cu a haci Aruba nan cas, sa di Respeta nos mes y sa di brinda 
Respet na otro y asina contribui na un comunidad sano y un 
Pais Respeta. 


Terminando su discurso, e mandatario a gradici Comision 
Celebracion di Dianan Nacional cu a organisa e bunita anochi 
di Manifestacion Cutural. Danki tambe na tur artista local pa 
deleita nos y laga nos disfruta den un ambiente liber manera 
nos a custuma. Masha danki tambe na un y tur cu a duna 
oido pa bin completa nos Manifestacion Cultural cu benta di 
nos artesanianan localmente traha, nos cos dushinan di pasa 
boca y nos cuminda crioyo. Danki pa boso aporte pa laga 
nos bishitantenan experiencia un parti di nos rikeza Cultural y 
tambe pa nos localnan por biba nos Cultura. 


Ban sigui sembra Respet, ban duna Respet na nos ‘Dia di 
Himno y Bandera,’ ban hisa nos Bandera y canta nos Himno 
Aruba Dushi Tera cu hopi orguyo. Ban tene semper den mente 
e frase di nos Himno: Chikito y simpel bo por ta, pero si respeta 
asina e mandatario a finalisa su discurso dia di Manifestacion 
Cultural en conexion cu Aruba su Dia di Himno y Bandera 2022. 


(e) 

INVERSION Y 
OPORTUNIDAD 


MINISTER ENDY CROES 


Ensefiansa y Deporte 


Diasabra anochi Minister Endy Croes y esposa Dilailah Croes 
hunto cu Prome Minister Evelyn Wever- Croes y esposo 
Kenneth Wever a uni na e celebracion di 90 afia di existencia 
di Aruba Juniors. Na yegada e mandatarionan a wordo ricibi 
pa sr. Luis Tromp di directiva di e club. E mandatarionan por 
a aprecia un bunita exposicion cu hopi bunita potret di antes 
di tur deportistanan cu a forma parti di e club deportivo di 
Aruba Juniors. Sigui pe ceremonia oficial unda cu a otorga 
reconocemento na e baluartenan cu ta significa hopi pa e club 
aki. 


Minister Endy Croes a hiba palabra y a felicita Aruba Juniors 
pa 90 afia di existencia y consistencia como tambe a gradici 
tur dirigentenan, boluntario y atleta cu a forma parti di e club 
Aruba Juniors y haci esaki uno sumamente exitoso y Minister 
Endy Croes a splica bon acerca di e 4D den deporte cu ta 


 — _ 


Deseo, Disciplina, Dedicacion y Determinacion pa atletanan 
resalta. 


Den nomber di Gobierno di Aruba, Minister Endy Croes y Prome 
Minister Evelyn Wever-Croes a sorprende Aruba Juniors cu un 
bunita reconocemento pa cu e ocasion importante aki. 'E tabata 
un anochi sumamente ameno y bunita pa mira e combinacion 
di experiencia y hubentud den e directiva’, e mandatario a 
expresa. 


Mandatarionan a cera conocitambe cue directiva die hobennan 
cu ta esnan cu tin cu sigui guia Aruba Juniors. E mandatarionan 
a pasa saluda y felicita tur invitadonan deseando tur clase di 
exito pa continua cu excelente trabou den deporte. Masha 
pabien Aruba Juniors! 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


